《和曾少沂泊舟绿萝庵韵》
明代·孙继皋

明月蛾眉若个边，怜君归思在秋先。官程半借祇园树，客梦长回栈道烟。

入眼花枝何冉冉，留人燕子故翩翩。终知沈陆成高隐，不羡金貂满座蝉。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。